29/12/2015 | Administración LocalMunicipal
Cedeira
Anuncio aprobación definitiva ordenanzas

O Pleno do Concello, en sesión celebrada o 30 de setembro de 2015, adoptou o acordo de aprobación ou modificación inicial das seguintes ordenanzas fiscais: -Ordenanza fiscal reguladora do imposto sobre bens inmobles -Ordenanza fiscal 2.11 reguladora da taxa por prestación do servicio recollida de residuos -Ordenanza fiscal 3.1 reguladora da taxa polo aproveitamento especial ou utilización privativa do dominio público local -Ordenanza fiscal 3.2 reguladora da taxa de vaos por entradas de vehículos a través de beirarrúas e reservas de vía pública para aparcadoiro exclusivo, parada de vehículos, e de carga e descarga de mercadorías de calquera clase As reclamación efectuada contra a ordenanza fiscal 3.2 relativa a taxa de vaos foi resolta mediante acordo plenario do 17 de decembro de 2015. Respecto das demais ordenanzas ao non presentarse reclamacións, os acordos de aprobación inicial elévanse a definitivo, e en cumprimento do previsto na lexislación vixente anunciase a aprobación defintiva das devanditas ordenanzas cuxo texto íntegro se recolle como anexo. Cedeira, 18 de decembro de 2015 O alcalde Pablo Diego Moreda Gil No uso das facultades concedidas polos artigos 133.2 e 142 da Constitución Española, do artigo 106 da Lei 7/85, de 2 de abril, Reguladora das Bases de Réxime Local, e dos artigos 15.2 a 59.1 do Real Decreto Lexislativo 2/04, de 5 de marzo, polo que se aproba o Texto Refundido de la Lei Reguladora das Facendas Locais, o Excmo. Concello de Cedeira procede a aproba-la presente ordenanza fiscal que ten por obxecto regular aqueles aspectos que a Lei remite á súa ponderación e regulación polo Pleno da Corporación Local. O Imposto sobre bens inmobles regularase neste Concello polas súas normas reguladoras, contidas nos artigos 60 a 77 (Subsección segunda da Sección terceira do capítulo II do Título II) do Real Decreto Lexislativo 2/04, de 5 de marzo, polo que se aproba o Texto Refundido da Lei Reguladora das Facendas Locais e polas demais disposicións legais e regulamentarias que complementen e desenvolvan a mencionada Lei e pola presente ordenanza fiscal. O valor imposto sobre bens inmobles é un tributo directo de carácter real que grava o valor dos bens inmobles.3.1. Ademais das exencións recollidas nos apartados primeiro e segundo do artigo 62 do Real Decreto Lexislativo 2/04, de 5 de marzo, polo que se aproba o Texto Refundido da Lei Reguladora das Facendas Locais, establécense as seguintes exencións: a) os bens inmobles urbanos nos que resulte unha cota líquida inferior a 2,40 € b) os bens inmobles rústicos dun mesmo suxeito pasivo nos que a súa cota líquida agrupada sexa inferior a 3 € 3.2. Os bens inmobles de características especiais non estarán exentos en ningún caso. De conformidade co previsto no artigo 72 do Real Decreto Lexislativo 2/04, de 5 de marzo, polo que se aproba o Texto Refundido da Lei Reguladora das Facendas Locais, o tipo de gravame do imposto sobre bens inmobles aplicable neste municipio queda fixado nos seguintes termos: a) o tipo de gravame do Imposto sobre Bens Inmobles aplicable ós bens de natureza urbana queda fixado no 0,50%. b) o tipo de gravame do Imposto sobre Bens Inmobles aplicable ós bens de natureza rústica queda fixado no 0,46%. c) o tipo de gravame do Imposto sobre Bens Inmobles aplicable ós bens de características especiais queda fixado no 1,3%. 5.1. Terán dereito a unha bonificación do 50% da cota íntegra do imposto sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado.5.2 O prazo de aplicación desta bonificación comprenderá desde o período impositivo seguinte a aquel no que se inicien as obras ata o posterior ó seu remate, sempre que durante ese tempo se realicen obras de urbanización ou construción efectiva, e sen que en ningún caso, poida exceder de tres períodos impositivos.5.3. Para a aplicación desta bonificación, os interesados deberán presenta-la solicitude antes do inicio das obras ante o órgano competente achegando a seguinte documentación: a) Acreditación da data de inicio das obras de urbanización ou construción de que se trate, mediante certificado do técnico director competente das mesmas, visado polo colexio profesional. b) Acreditación de que a empresa se dedica á actividade de urbanización, construción e promoción inmobiliaria, mediante a presentación dos estados da sociedade. c) Acreditación de que o inmoble é da súa propiedade e de que non forma parte do inmobilizado, o que se fará mediante copia da escritura pública ou acta catastral e certificación do administrador da sociedade, ou fotocopia do último balance presentado ante a AEAT, para efectos do Imposto sobre sociedades. d) no caso de que a acreditación do inmoble fora realizada nos últimos catro anos, copia da declaración del Imposto sobre incremento do valor dos terreos de natureza urbana ou liquidación deste. e) Fotocopia da alta ou último recibo do IAE. f) Fotocopia da licenza municipal de obras. g) Fotocopia do recibo do Imposto sobre bens inmobles, correspondente ó inmoble ó que se refire a solicitude de exención. No caso de que non se dispoña deste, certificación expedida pola Xerencia Territorial do Catastro na que se faga constatar a referencia catastral do referido inmoble. A acreditación dos requisitos anteriores poderá realizarse mediante calquera documentación admitida en dereito.5.4. Á vista da documentación presentada, a Administración Pública competente ditará resolución concedendo ou denegando a bonificación solicitada. A bonificación concedida so surtirá efectos para o período impositivo seguinte ó inicio das obras, debendo solicitarse expresamente a súa prórroga para os períodos impositivos seguintes nos que sexa de aplicación, achegando os documentos que acrediten que se seguen cumprindo os requisitos establecidos anteriormente. En calquera caso, a presentación da solicitude fóra do prazo establecido no apartado anterior, dará lugar á inadmisión da mesma e á conseguinte denegación da bonificación.5.5 Esta bonificación non será compatible con ningunha outra, salvo precepto legal que dispoña a compatibilidade.6.1. Terán dereito a unha bonificación do 50% da cota íntegra do imposto durante os tres períodos impositivos seguintes ó do outorgamento da cualificación definitiva, as vivendas de protección oficial e as que resulten equiparables a estas conforme á normativa da Comunidade Autónoma. Esta bonificación concederase a petición do interesado podendo solicitarse en calquera momento anterior á terminación dos tres períodos impositivos de duración da mesma, e surtirá efectos, no seu caso, desde o período impositivo seguinte ó da súa solicitude. Para isto, xunto ó escrito de solicitude de bonificación, o interesado deberá achega-la seguinte documentación: a) Fotocopia do NIF do titular do inmoble. b) Fotocopia de alteración catastral (modelo 901). c) Fotocopia da cédula de cualificación de vivenda de protección oficial. d) Fotocopia da escritura ou nota simple rexistral do inmoble. e) Se na escritura pública non consta a referencia catastral, fotocopia do recibo do IBI correspondente ó exercicio anterior.6.2. Esgotados os tres anos para desfrutar da bonificación do apartado primeiro, estas vivendas gozarán durante os tres exercicios seguintes dunha bonificación do 40%, 25% e do 10% na cota íntegra do imposto respectivamente. Para a aplicación desta bonificación será requisito indispensable que o suxeito pasivo a solicite no ano anterior ó inicio achegando un certificado de empadroamento do suxeito pasivo na vivenda obxecto da bonificación e declaración xurada ou promesa de continuar sendo titular do mencionado inmoble.6.3. Esta bonificación será compatible coa bonificación regulada no artigo oito.7.1. Terán dereito a unha bonificación do 95% da cota íntegra dos bens rústicos das cooperativas agrarias e de explotación comunitaria da terra, nos termos establecidos na Lei 20/90, de 19 de decembro, sobre Réxime Fiscal das Cooperativas.7.2. Esta bonificación non será compatible con ningunha outra, salvo precepto legal que dispoña a compatibilidade.8.1. Os suxeitos pasivos que ostenten a condición de titular de familia numerosa terán dereito á bonificación establecida no apartado terceiro deste artigo sobre a cota íntegra aplicable ó ben inmoble de carácter residencial destinado a vivenda habitual coas seguintes características: a) Familia numerosa de categoría xeral. b) Familia numerosa de categoría especial.8.2. Para a aplicación da bonificación deberán cumprirse dous requisitos: a) Cando o valor catastral da vivenda habitual non sexa superior ós 30.000 €, terán unha bonificación do 90% sobre a cota íntegra. b) Cando o valor catastral da vivenda habitual se atope entre os 30.000,01 € e os 40.000 € terán unha bonificación do 70% sobre a cota íntegra. c) Cando o valor catastral da vivenda habitual se atope entre os 40.000,01 € e os 50.000 € terán unha bonificación do 50% sobre a cota íntegra. d) Cando o valor catastral da vivenda habitual se atope entre os 50.000,01 € e os 60.000 € terán unha bonificación do 20% sobre a cota íntegra. e) Cando o valor catastral supere os 60.000 €, non terán dereito á bonificación. En todo caso, para a aplicación desta bonificación, deberá cumprirse que a suma dos valores catastrais dos bens inmobles sitos no Concello de Cedeira dos que sexan suxeitos pasivos o titular da familia numerosa ou algún dos membros desta non superen os 100.000 €. 8.3. A aplicación desta bonificación ten o carácter rogado debendo achegar á solicitude: a) Certificado de empadroamento dos membros da familia numerosa na vivenda obxecto da solicitude da bonificación con data entre 1 de xaneiro e 31 de marzo do ano no que se pretenda que se aplique a bonificación. b) Copia compulsada do título de familia numerosa vixente a un de xaneiro do exercicio en que deba ter efectos a bonificación.8.4. A solicitude da bonificación deberá realizarse antes do 31 de marzo do ano correspondente ó período impositivo no que pretendan que produzan efectos. Á vista da documentación, a Administración competente ditará resolución concedendo ou denegando a bonificación solicitada. A bonificación concedida so producirá efectos para o período impositivo no que se insta á súa concesión, debendo solicitarse a súa prórroga nos seguintes períodos impositivos, achegando de novo a documentación que acredite que se seguen cumprindo os requisitos para a súa obtención. En calquera caso, a presentación da solicitude fóra de prazo dará lugar á súa inadmisión e á conseguinte denegación da bonificación.8.5 Esta bonificación é compatible coa regulada no artigo seis. Conforme o artigo 74.1 do Texto Refundido da Lei reguladora das facendas locais, gozarán dunha bonificación do 35% da cota íntegra os inmobles urbanos ubicados en todos os nucleos rurais do municipio que teñan esa condición conforme o disposto no vixente plan xeral de ordenación municipal. Esta bonificación será compatible con calquera outra que estableza esta ordenanza e será aplicable desde o 1 de xaneiro de 2014. A bonificación aplicarase directamente pola Administración en base á información que facilite a Xerencia do Catrastro Salvo o establecido no articulado desta ordenanza ou norma con rango de lei, as bonificacións recollidas na ordenanza son incompatibles entre sí, aplicándose a máis favorable para o suxeito pasivo en caso de concorrencia. As bonificacións reguladas nesta Ordenanza declaradas compatibles realizaranse aplicando a cota íntegra do imposto en primeiro lugar a bonificación regulada no artigo 6, ó resultado aplicaráselle, no seu caso, a bonificación regulada no artigo 8. As modificacións que introduzan na regulación desta ordenanza as leis de Presupostos Xerais do Estado ou calquera outra lei ou disposición e que resulten de aplicación directa, producirán, de se-lo caso, a correspondente modificación tácita da presente ordenanza fiscal. A partir da entrada en vigor desta ordenanza queda derrogada calquera outra ordenanza sobre o Imposto sobre Bens Inmobles aprobada por este concello con anterioridade A presente Ordenanza entrará en vigor o 1 de xaneiro de 2016, mantendo a vixencia ata a súa modificación ou derrogación expresa. De conformidade co previsto no Real Decreto Legislativo 2/2004, de 5 de marzo, polo que apróbase o texto Refundido da lei das facendas locais, este Concello establece a taxa pola prestación do servicio recollida, transporte e tratamento de residuos, que se rexerá pola presente Ordenanza e demáis normativa de aplicación. Constitue o feito impoñible desta taxa a actividade administrativa, de recepción obrigatoria, da prestación do servizo de recollida, transporte e tratamento de residuos domésticos e comerciais, en vivendas ou locales onde se exerzan actividades comerciais, industriais, profesionais, servicios ou calquera outra actividade, de acordo coas definicións recollidas na lei 22/2011, de 28 de xullo, de residuos e solos contaminados.1.-Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei Xeral Tributaria que ocupen, utilicen ou dispoñan de vivendas ou locais suxeitos á taxa sexan a título de propietario ou de usufructuario, habitacionista, arrendatario, ou incluso de precario.2.-Terá a consideración de suxeito pasivo substituto do contribuínte o propietario das vivendas ou locais, que poderá repercutir, no seu caso, as cotas satisfeitas sobre os usuarios de aqueles beneficiarios do servicio. So admitiranse os beneficios fiscais que veñan establecidos nas normas con rango de Lei ou deriven de tratados ou acordos internacionais.1.-A cota Tributaria consistirá nunha cantidade fixa, por unidade de inmoble o local, que se determinará en función da natureza ou destino dos inmobles.2.-A tal efecto, aplicarase as seguintes tarifas: a) No caso das vivendas, tributarán pola taxa ainda que non estean ocupadas. A solicitude do interesado, mediante informe elaborado por técnico competente que acredite que non se atopan en condicións para ser habitables, daranse de baixa no padrón por un prazo máximo de tres exercicios, transcurrido o cal deberáse renovarse e acreditarse a baixa no padrón. En caso de agrupación ou división de vivendas, deberáse achegar igualmente o informe técnico que o acredite. A emisión do informe correspondente polos técnicos municipais suporá unha taxa foxa de 20,00 € b) No caso de locales do epígrafe 2.1, para o cómputo da superficie afecta a actividade ademais da destinada ao público, a adicada a cociñas, aseos, e as terrazas interiores e exteriores en terreo privado. c) No caso de locais do epígrafe 2.2, para o para o cómputo da superficie afecta a actividade incluirase a adicada a almacéns e outras dependencias accesorias a actividade principal. d) Cando por un mesmo local se veñan desenvolvendo actividades que tributen en distintos conceptos, pagarase a tarifa correspondente á actividade cuxa tarifa sexa maior. e) As actividades industriais que teñan recollida específica de resíduos para a actividade principal, únicamente pagarán o importe mínimo do epígrafe correspondente. f) Para as actividades dos epígrafes 2.4, 2.5 e 2.6 computarase a totalidade dos metros adicados á actividade, coa cota máxima sinalada para o epígrafe correspondente.1. Devengarase a Taxa e nacera a obriga de contribuír desde o momento en que se inicie a prestación do servicio, entendéndose iniciada, dada a natureza de recepción obrigatoria do mesmo, cando esté establecido e en funcionamento o servicio municipal de recollida de residuos.2. Establecido e en funcionamento o referido servizo, as cotas devengaranse o primeiro día de cada ano natural, salvo que a alta ou baixa do servizo se producise con posterioridade á devandita data, en cuxo caso se prorrateará por trimestres naturais. Non producirá o prorrateo nos cambios de titularidade, unha vez transcurrido o devengo.1. O cobramento das cotas efectuarase anualmente mediante recibo derivado do padrón, liquidación ou autoliquidación, nos casos que correspondan.2. De conformidade co artigo 102 da Lei 58/2003, Xeneral Tributaria, cando se presente unha alta ou se comunique a incorporación no padrón correspondente, non será necesaria a notificación de liquidacións posteriores e incorporaranse directamente os datos correspondentes aos padróns fiscais.3. Os suxeitos pasivos veñen obrigados a formalizar a súa inscrición ou a variación de datos do padrón do tributo no prazo máximo de tres meses, presentando ao efecto a correspondente declaración de alta ou variación de datos, xunto cos documentos xustificativos, e ingresando, se procede, simultaneamente, mediante autoliquidación, a cota que corresponda. A falta de presentación da alta ou variación poderase iniciar un expediente de infracción tributaria, sen perxuicio da liquidación dos xuros de mora e recargos pola presentación extemporánea.4. A Administración poderá comprobar a realidade dos datos achegados polo interesado así como calquera outros que haxan de servir de base para o cálculo da cota correspondente e practicará, se fose procedente, a liquidación oportuna.5. Cando se coñeza, de oficio ou por comunicación dos interesados, calquier variación dos datos figurados no padrón do tributo, levaránse a cabo as modificacions correspondientes. As alteracións ou variacións que supoñan cambio de tarifa, terán efectos no trimestre natural no que se produzan. A presente Ordenanza Fiscal entrará en vigor o día da súa publicación no Boletín Oficial da Provincia, e será de aplicación a partir do día 1 de xaneiro de 2016, permanecendo en vigor ata a súa modificación ou derrogación expresas. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, este Concello establece a “Taxa polo aproveitamento especial ou utilización privativa do dominio público local “, que rexerase tanto por a presente Ordenanza Fiscal, así como no seu caso, pola Ordenanza Xeral de Xestión, Recadación e Inspección dos Tributos e outros Ingresos de dereito público, e demais normativa de aplicación, as normas da cal atenden ao prevido no artigo 57 e concordantes do citado Real Decreto Lexislativo 2/2004. Constitúe o feito impoñible desta Taxa a utilización privativa ou aproveitamento especial do dominio público local como consecuencia da instalación de calquera elemento, aparato ou obra, independentemente de que se obtivera a correspondente licenza ou autorización.1. Son suxeitos pasivos da Taxa, en concepto de contribuíntes, as persoas físicas e xurídicas e as entidades a que se refire o artigo 35.4 da Lei Xeral Tributaria que gocen, utilicen ou aproveiten especialmente o dominio público local en beneficio particular.2. Terán a condición de substitutos do contribuínte os que soliciten as correspondentes licenzas ou realicen as obras, se non fosen as propias contribuíntes. A responsabilidade, solidaria ou subsidiaria, das obrigas tributarias do suxeito pasivo, aplicarase nos supostos e co alcance que se sinala nos artigos 41 a 43 da Lei Xeral Tributaria.1. A contía da taxa regulada na presente Ordenanza calcularase de acordo cos conceptos e importes establecidos nos correspondentes números dos epígrafes da Tarifa contida no apartado dous seguinte.2. A Tarifa a que se refire o número anterior, estrutúrase nos seguintes epígrafes: 3. As cantidades resultantes da aplicación destas tarifas, esixiranse por cada aproveitamento solicitado ou realizado e serán irreducibles polos períodos naturais de tempo sinalados nesta, correspondendo o 10 por 100 dos dereitos xerados por tal concepto, á tramitación e concesión da oportuna licenza.4. Naqueles casos en que a utilización privativa ou o aproveitamento especial se realice por Empresas explotadoras de servizos de subministracións que afecten á xeneralidade ou a unha parte importante da veciñanza, o importe da presente taxa considerarase incluído dentro da compensación do 1,5 por 100 dos ingresos brutos que obteñan anualmente no termo municipal ditas Empresas, en virtude do establecido polo artigo 24.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais.1. Non estarán obrigadas ao pagamento da presente taxa as Administracións Públicas polos aproveitamentos inherentes aos servizos públicos de comunicacións que exploten directamente e por todos os que inmediatamente interesen á seguridade cidadá ou á defensa nacional.2. Así mesmo, non estarán obrigadas ao pagamento da presente taxa as empresas concesionarias do Concello polos aproveitamentos inherentes aos servizos públicos obxecto da concesión, nin os contratistas das obras municipais pola realización desas mesmas obras.1. A presente taxa devengarse cando se inicie o uso privativo ou o aproveitamento especial do dominio público local que determina o seu feito impoñible. Non obstante, no caso de aproveitamentos xa autorizados ou prorrogados, a remuneración da taxa prodúcese o día primeiro de cada ano natural.2. De conformidade co previsto no artigo 26.1. a) do Texto Refundido da Lei Reguladora das Facendas Locais, toda solicitude de licenza para que poida ser admitida a trámite, deberá acompañarse dun xustificante do depósito previo da presente taxa. Ao amparo do establecido no artigo 27 do citado texto legal, o importe da taxa regulada na presente Ordenanza, esixirase en réxime de autoliquidación, debendo presentarse simultaneamente coa oportuna solicitude. Para os aproveitamentos prorrogables, poderase xirarse mediante autoliquidación, liquidación ou recibo, emitido polo Concello ou Deputación Provincial da Coruña. Os escritos recibidos polos condutos distintos do Rexistro Municipal, a que fai referencia o artigo 38.4 da Lei 30/1992, do 26 de novembro, que non vingan acompañados do xustificante de ingreso dos dereitos correspondentes, serán admitidos provisionalmente pero non poderá dárselles curso sen que se emende a deficiencia ao fin da cal se requirirá ao interesado para que no prazo de dez días contados a partir do seguinte a aquel en que lle sexa notificado o devandito requirimento, aboe as cotas correspondentes co apercibimento de que transcorrido o devandito prazo sen efectualo, se terán os escritos por non presentados e será arquivada a solicitude, previos os trámites oportunos. Unha vez recaída resolución sobre a concesión da licenza, practicarase a liquidación oportuna, ben elevando a tal categoría a autoliquidación presentada, ben emitindo unha nova liquidación, deducindo o importe da autoliquidación realizada e esixindo ou reintegrando no seu caso o suxeito pasivo as diferenzas existentes. Se a licenza fose denegada, e sempre que a utilización privativa ou o aproveitamento especial non se efectuasen, o interesado poderá solicitar a devolución dos dereitos ingresados por tal concepto. Así mesmo, o interesado poderá instar a devolución dos dereitos pagados nos casos en que, non realizándose a utilización privativa ou o aproveitamento especial, se renuncie ou desista deste. Nestes casos, se a renuncia ou desistimento se produce con posterioridade á concesión da licenza, non procederá a devolución da parte da taxa correspondente á tramitación desta. A práctica da liquidación, éo sen prexuízo da potestade administrativa para a inspección dos datos declarados ou da actividade desenvolvida realmente polo suxeito pasivo, e para a aplicación de sancións, se iso é procedente. Todas as liquidacións que se practiquen como consecuencia da regulado nos apartados anteriores serán notificadas aos obrigados ao pagamento da taxa, para o seu ingreso nas arcas municipais, a través de entidade colaboradora correspondente, utilizando os medios de pagamento e os prazos que sinala a Lei Xeral Tributaria e normas ditadas no seu desenvolvemento.3. Cando con ocasión dos aproveitamentos regulados nesta Ordenanza se producisen danos no pavimento ou instalacións da vía pública, os suxeitos pasivos virán suxeitos á obriga do reintegro total dos gastos de reconstrución e reparación de tales danos ou a reparar os danos causados, de acordo coas especificacións técnicas que fixe o Concello, sendo esta obriga, en todo caso, independente dos dereitos liquidados polos aproveitamentos realizados. No caso de que, efectuada a reposición do pavimento polo concesionario da licenza, os servizos municipais estimen que as obras non se realizaron de acordo coas esixencias técnicas correspondentes, o Concello poderá proceder á nova realización das obras defectuosas, vindo obrigado o suxeito pasivo da taxa a satisfacer os gastos que se produzan por esta causa.4. Os servizos municipais correspondentes establecerán, en todo caso, un prazo determinado para a utilización privativa ou aproveitamento especial para o que se solicita licenza. Se transcorrido o prazo se continuase co devandito aproveitamento, liquidaranse novos dereitos de conformidade coa tarifa vixente nese momento, sen prexuízo das sancións que puidesen impoñerse. En todo o relativo á cualificación de infraccións tributarias, así como das sancións que por estas correspondan en cada caso, estarase ao disposto nos artigos 181 e seguintes da Lei Xeral Tributaria e na normativa regulamentaria ditada en desenvolvemento desta última. A partir da aplicación da presente Ordenanza Fiscal, quedan derrogadas cantas disposicións de igual ou inferior rango opóñanse ao disposto nesta. A presente Ordenanza Fiscal entrará en vigor o día da súa publicación no Boletín Oficial da Provincia, e será de aplicación a partir do día 1 de xaneiro de 2016 publicación, permanecendo en vigor ata a súa modificación ou derrogación expresas. No uso das facultades concedidas polos artigos 133.2 e 142 da Constitución Española e polo artigo 106 da Lei 7/85, de 2 de abril, Reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/04, de 5 de marzo, polo que se aproba o Texto Refundido da Lei Reguladora das Facendas Locais, o Concello de Cedeira establece a taxa de vaos por entradas de vehículos a través de beirarrúas e reservas de vía pública para aparcadoiro exclusivo, parada de vehículos, e de carga e descarga de mercadorías de calquera clase, ó que se refire o artigo 20.3 do propio Real Decreto Lexislativo na súa letra h), e cuxas normas atenden ó previndo no artigo 57 do citado Real Decreto Lexislativo. Constitúe o feito impoñible da taxa a utilización privativa o aproveitamento especial do dominio público municipal con entradas de vehículos a través de beirarrúas e reservas de vía pública para aparcadoiro exclusivo, parada de vehículos, carga e descarga de mercadorías de calquera clase e outras reservas análogas.3.1. Son suxeitos pasivos a título de contribuíntes desta taxa as persoas físicas ou xurídicas e as entidades ás que se refire o artigo 35.4 da Lei 58/03, de 17 de decembro, Xeral Tributaria, que gocen, utilicen ou aproveiten especialmente o dominio público local en beneficio particular.3.2. En todo caso, serán substitutos do contribuínte propietarios dos terreos e locais ós que dea acceso estas entradas de vehículos, os cales poderán repercutir, no seu caso, as cotas sobre os respectivos beneficiarios.4.1. Responderán solidariamente das obrigas tributarias do suxeito pasivo as persoas físicas e xurídicas ás que se refire o artigo 42 da Lei 58/03, de 17 de decembro, Xeral Tributaria.4.2 Serán responsables subsidiarios as persoas ás que se refire o artigo 43 da Lei 58/03, de 17 de decembro, Xeral Tributaria. So se admitirán os beneficios fiscais que veñan establecidos nas normas con rango de Lei ou deriven de tratados ou acordos internacionais. As tarifas a aplicar serán as seguintes: 7.1. A taxa devengarase cando se solicite a autorización ou concesión do aproveitamento especial, prorateándose por trimestres naturais.7.2. Cando se producira a utilización do aproveitamento especial sen solicitar licenza, o devengo da taxa terá lugar no momento do inicio de aquel aproveitamento.7.3. Tratándose de aproveitamentos xa autorizados e prorrogados, o día primeiro de xaneiro devengaráse a taxa, salvo os casos de baixa nos que se prorateará a cota por trimestres naturais.8.1. Cando se trate de aproveitamentos non prorrogables a outros anos, novos aproveitamentos ou ampliacións de licenzas xa autorizadas liquidarase e esixirase a taxa unha vez concedida a autorización e deberase aboar con carácter previo a entrega da placa correspondente.8.2. Cando se trate de aproveitamentos prorrogados, liquidarase a taxa e esixirase mediante aprobación do correspondente padrón nos períodos que oportunamente se sinalen. Este padrón formarase anualmente polos servizos económicos do Concello e estará constituído por censos que comprendan os suxeitos pasivos, o seu domicilio, o local onde se establece vao e as súas datas de alta e baixa.8.3. Se se realiza o aproveitamento ou utilización do dominio público municipal sen mediar concesión ou autorización, liquidarase e notificarase a débeda tomando como data a do inicio do aproveitamento, sen prexuízo de abri-lo oportuno expediente sancionador por infracción tributaria.8.4. No caso que para as mesmas prazas de aparcamento se conte con varias entradas distintas, o importe da entrada de vehículos prorratearase por igual entre as entradas correspondentes. O pago da taxa regulada nesta ordenanza realizarase mediante autoliquidación, liquidación ou recibo, emitido polo Concello ou Deputación Provincial da Coruña. En todo o relativo á cualificación de infraccións tributarias, así como das sancións que a estas correspondan estarase ó disposto na Lei Xeral Tributaria e na normativa de desenvolvemento.11.1. Unha vez autorizada a licenza de aproveitamento, e no caso de que na solicitude se solicitara a prórroga da mesma, esta entenderase prorrogada mentres non se resolva sobre a solicitude de baixa do interesado ou se acorde a súa caducidade polo órgano competente do Concello.11.2. Os aproveitamentos entenderanse sempre concedidos en precario e sen prexuízo de terceiros. O suxeito pasivo non poderá solicitar indemnización algunha cando o Concello acorde retira-la licenza por motivos de tráfico, circulación, urbanísticos ou de outra índole.11.3. Os titulares das licenzas para vaos deberán proverse no Concello das placas regulamentarias para a sinalización do aproveitamento mediante o pago do seu custe establecido na presente ordenanza.11.4. Cando finalice o aproveitamento, os suxeitos pasivos presentarán a solicitude de baixa correspondente tendo efectos tal declaración no período impositivo seguinte. A non presentación da solicitude da baixa suporá a obriga de continuar aboando a taxa. Para a efectividade da baixa do vao, deberáse entregar a placa correspondente ou denuncia sobre a substracción ou desparación na Policía Local. As modificacións que introduzan na regulación desta ordenanza as Leis de Presupostos Xerais do Estado ou calquera outra Lei ou disposición e que resulten de aplicación directa, producirán, de se-lo caso, a correspondente modificación tácita da presente ordenanza fiscal. A presente Ordenanza Fiscal entrará en vigor o día da súa publicación no Boletín Oficial da Provincia, e será de aplicación a partir do día 1 de xaneiro de 2016, permanecendo en vigor ata a súa modificación ou derrogación expresas.